CELEX: 52020DP0350
Language: da
Date: 2020-12-15 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 7. december 2020 om ændring af bilag II til Europa-Parlamentets og Rådets forordning (EF) nr. 853/2004 for så vidt angår det identifikationsmærke, der skal anvendes til visse animalske produkter i Det Forenede Kongerige for så vidt angår Nordirland (C(2020)08765 — 2020/2907(DEA))

29.10.2021   
            
            
               DA
            
            
               Den Europæiske Unions Tidende
            
            
               C 445/227
            
         
      P9_TA(2020)0350
      Afgørelse om ikke at gøre indsigelse mod en delegeret retsakt: Identifikationsmærke, der skal anvendes til visse animalske produkter i Det Forenede Kongerige for så vidt angår Nordirland
      Europa-Parlamentets afgørelse om ikke at gøre indsigelse mod Kommissionens delegerede forordning af 7. december 2020 om ændring af bilag II til Europa-Parlamentets og Rådets forordning (EF) nr. 853/2004 for så vidt angår det identifikationsmærke, der skal anvendes til visse animalske produkter i Det Forenede Kongerige for så vidt angår Nordirland (C(2020)08765 — 2020/2907(DEA))
      (2021/C 445/37)
      
         Europa-Parlamentet,
      
      
                  —
               
               
                  der henviser til Kommissionens delegerede forordning af 7. december 2020 om ændring af bilag II til Europa-Parlamentets og Rådets forordning (EF) nr. 853/2004 for så vidt angår det identifikationsmærke, der skal anvendes til visse animalske produkter i Det Forenede Kongerige for så vidt angår Nordirland (C(2020)08765),
               
            
                  —
               
               
                  der henviser til Kommissionens skrivelse af 7. december 2020, hvori Parlamentet anmodes om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 11. december 2020 fra Udvalget om Miljø, Folkesundhed og Fødevaresikkerhed til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1), særlig artikel 10, stk. 1, og 11a, stk. 6,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Udvalget om Miljø, Folkesundhed og Fødevaresikkerhed,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 15. december 2020,
               
            
                  A.
               
               
                  der henviser til, at forordning (EF) nr. 853/2004 fastsætter særlige hygiejnebestemmelser for animalske fødevarer for ledere af fødevarevirksomheder, og at navnlig bilag II til nævnte forordning fastsætter krav vedrørende det identifikationsmærke, som ledere af fødevarevirksomheder skal anvende på visse animalske produkter, herunder krav med hensyn til de landekoder, der skal anvendes af medlemsstaterne og tredjelande;
               
            
                  B.
               
               
                  der henviser til, at i overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, finder forordning (EF) nr. 853/2004 og Kommissionens retsakter, der har den som retsgrundlag, fortsat anvendelse på og i Det Forenede Kongerige for så vidt angår Nordirland efter overgangsperiodens udløb; der henviser til, at det derfor er nødvendigt at ændre kravene i bilag II til nævnte forordning med hensyn til det identifikationsmærke, der skal anvendes i Det Forenede Kongerige for så vidt angår Nordirland;
               
            
                  C.
               
               
                  der henviser til, at Kommissionen den 7. december 2020 fremsendte den delegerede forordning til Parlamentet, hvilket åbnede en kontrolperiode på to måneder for Parlamentet til at gøre indsigelse mod denne delegerede forordning;
               
            
                  D.
               
               
                  der henviser til, at den delegerede forordning tilpasser det identifikationsmærke, der skal anvendes på animalske produkter fremstillet i Nordirland;
               
            
                  E.
               
               
                  der henviser til, at den delegerede forordning bør finde anvendelse fra den 1. januar 2021 for at sikre, at foranstaltningerne i denne forordning har virkning, når overgangsperioden i udtrædelsesaftalen udløber den 31. december 2020;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 139 af 30.4.2004, s. 55.